Във връзка с постъпило уведомление за инвестиционно предложение с вх. № ОВОС-380-2/09.09.2020г. за инвестиционно предложение (ИП): „Увеличение на броя на отглежданите овце и приплодите им“ в ПИ 73081.000.269, с. Триводици, община Стамболийски, област Пловдив, с възложител: Б. Еленов, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционно предложение предвижда увеличение на броя на отглежданите животни /овце и приплодите им/ от 162 броя на 600 броя. Така заявеното инвестиционно предложение попада в обхвата на т. 1, буква „д“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Инвестиционното предложение попада в границите на защитени зони (ЗЗ) от Европейската екологична мрежа „НАТУРА 2000“ – BG0000578 „Река Марица“ и BG0002057 „Бесапарски ридове“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Стамболийски и Кметство с. Триводици

Отговорено от РИОСВ-Пловдив на 25.09.2020г.